**POZIV ZA ISKAZ INTERESA**
**Osnivanje Lokalnog huba u sklopu projekta ARCHAEODIGIT**
**za podvodni lokalitet Trstenik i okolno područje**

Projekt ARCHAEODIGIT osmišljen je kako bi očuvao, interpretirao i valorizirao arheološku baštinu koristeći inovativne digitalne alate i aktivno uključujući lokalnu zajednicu. U sklopu projekta pokreće se Lokalni hub za četiri arheološka lokaliteta u Italiji i Hrvatskoj. Glavna uloga Lokalnog huba je povezati lokalne dionike i građane s upravljanjem arheološkim lokalitetima. Aktivno sudjelovanje lokalnih zajednica, njihovo znanje i perspektive ključni su za dugoročnu održivost projekta, kao i za povećanje kulturne, povijesne i turističke vrijednosti tih lokaliteta.

**Lokalni hub za podvodni lokalitet Trstenik i okolno područje**

Pozivamo lokalne dionike i građane da se uključe u Lokalni hub za podvodni lokalitet Trstenik i njegovo okolno područje. Sudionici će raditi na izradi Plana upravljanja, definirati kulturni identitet područja te osmišljavati sadržaje za digitalne alate. Također će sudjelovati u pilot-akcijama, gdje će se testirati predložene mjere koje će postati dio novog Plana upravljanja razvijenog u sklopu projekta. Vaše ideje i doprinosi ključni su za uspjeh ovog procesa!

Okolno područje obuhvaća ne samo dionike i građane iz neposrednog arheološkog ili gradskog područja, već i one iz povezanih regija koje čine dio šireg kulturno-turističkog ekosustava. Sudionici iz tih povezanih regija mogu udružiti snage u razvoju održivih, inovativnih i konkurentnih iskustava koja obogaćuju i valoriziraju cijelu lokalnu zajednicu. Primjer takve suradnje može biti povezivanje unutrašnjih arheoloških lokaliteta s obalnim područjem, stvarajući jedinstvenu i cjelovitu ponudu za posjetitelje.

**Predviđene aktivnosti Lokalnog huba**

Lokalni hub sastajati će se svaku dva mjeseca počevši od siječnja 2025. do srpnja 2026. (ukupno 10 sastanaka).
Na prvom sastanku predstavit će se Lokalni hub, njegovi ciljevi, očekivani rezultati i promatrani lokalitet na svakom području. Sljedeći sastanci obuhvatiti će sljedeće teme:

1. **Plan upravljanja**
	* Rasprava o relevantnim dijelovima Plana upravljanja za podvodni lokalitet Trstenik i okolno područje.
	* Pružanje prijedloga kako bi se osiguralo uključivanje lokalnih znanja i perspektiva.
2. **Kulturni identitet i nematerijalna baština**
	* Definiranje kulturnog identiteta područja, s posebnim naglaskom na nematerijalnu baštinu poput tradicija, lokalnih proizvoda, običaja, događanja, legendi i sl.
	* Suradnja na razvoju sadržaja kroz pripovijedanje i očuvanje nematerijalne baštine, uključujući kulinarske običaje, tradicionalne pjesme i plesove, mitove, legende i obrtništvo.
3. **Digitalno obogaćena iskustva posjetitelja**
	* Dizajn digitalnih alata i staza prilagođenih potrebama lokalnih zajednica i turista (npr. virtualne ture, interaktivne karte, mobilne aplikacije).
	* Cilj je stvoriti dostupne i privlačne digitalne sadržaje za širu publiku.
4. **Poboljšanje pristupačnosti i inkluzivnosti**
	* Rasprava o načinima poboljšanja fizičke i digitalne pristupačnosti, uključujući interaktivne iskustvene alate za mlade, obrazovne sadržaje za obitelji te višejezične opcije za nedovoljno zastupljene skupine.
5. **Evaluacija pilot-akcija**
	* Sudjelovanje u testiranju pilot-akcija koje će se provoditi u pilot-području te pružanje kontinuirane povratne informacije o njihovoj učinkovitosti.

**Tko se može prijaviti?**

Pozivamo pojedince i organizacije iz različitih sektora:

* Jedinice lokalne samouprave
* Srednje škole i centri za cjeloživotno obrazovanje
* Mala i srednja poduzeća te mikro-poduzeća u turizmu i kulturnom sektoru
* Organizacije za potporu poduzetništvu
* Interesne skupine, uključujući nevladine organizacije, turističke zajednice, zaklade i udruge koje promiču kulturu i turizam, kao i organizacije civilnog društva.
* Građane iz različitih ciljanih skupina, uključujući starije osobe, mlade, obitelji s djecom, osobe s invaliditetom i skupine iz nepovoljnih položaja.

**Kriteriji za odabir**

Odabrat će se 20 osoba. U slučaju većeg broja prijava, prednost će se dati:

1. Uravnoteženoj zastupljenosti svih ciljnih skupina.
2. Redoslijedu pristizanja prijava.

**Kako se prijaviti?**

Zainteresirani trebaju ispuniti obrazac i poslati ga na:
**E-mail**: ivana.kovac@kastela.hr
**Obrazac za iskaz interesa**: Popuniti ovisno o kategoriji kojoj pripadate (Obrazac za organizacije i obrazac za građane)
**Rok za prijavu**: **10. siječnja 2025.**

**Kontakt informacije**

**Naziv organizacije**: Grad Kaštela, Upravni odjel za gospodarski razvoj i fondove Europske Unije, Odsjek za fondove Europske unije, Braće Radić 1, 21212 Kaštel Sućurac
**Kontakt osoba**: Ivana Kovač, Savjetnica za fondove Europske unije
**Telefon**: 021/205 288
**Email**: ivana.kovac@kastela.hr
**Web stranica**: <https://www.italy-croatia.eu/web/archaeodigit>, <https://kastela.hr/>
**Facebook**: <https://www.facebook.com/people/Archaeodigit-Project-Interreg-Italy-Croatia/61557654308321/>

Pridružite se i doprinesite očuvanju i promociji naše zajedničke kulturne baštine!
**Očuvanje prošlosti**
**Inovacije u sadašnjosti**
**Inspiracija za budućnost**

*Zaštita podataka*

*U skladu s važećim propisima o zaštiti podataka (Uredba (EU) 2016/679 Europskog parlamenta i Vijeća od 27. travnja 2016. o zaštiti fizičkih osoba u vezi s obradom osobnih, osobni podaci navedeni u obrascu Iskaz interesa obrađivat će se isključivo u svrhu upravljanja i ocjenjivanja prijava za sudjelovanje u Local hubu za podvodni lokalitet Trstenik. Grad Kaštela, Upravni odjel za gospodarski razvoj i fondove Europske Unije osigurat će povjerljivost i sigurnost svih podataka.*

*Osobni podaci dijelit će se samo s osobama koje su izravno uključene u proces odabira i upravljanja Local hubom te neće biti otkriveni trećim stranama bez izričitog pristanka ispitanika, osim ako to zakon nalaže. Pruženi podaci čuvat će se samo onoliko dugo koliko je potrebno za ispunjenje svrhe navedene u ovom pozivu.*

*Imate pravo u bilo kojem trenutku zatražiti pristup, ispravak ili brisanje svojih osobnih podataka tako da kontaktirate Grad Kaštela, Upravni odjel za gospodarski razvoj i fondove Europske Unije putem gore navedenih kontaktnih podataka.*